CELEX: E2013J0012
Language: el
Date: 2014-02-11 00:00:00
Title: Απόφαση του Δικαστηρίου, της 11ης Φεβρουαρίου 2014 , στην υπόθεση E-12/13 — Εποπτεύουσα Αρχή της ΕΖΕΣ κατά Ισλανδίας (Παράβαση υποχρεώσεων από συμβαλλόμενο μέρος — Οδηγία 2009/111/ΕΚ — Παράλειψη εφαρμογής — Παράλειψη κοινοποίησης)

12.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 49/14
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 11ης Φεβρουαρίου 2014
   στην υπόθεση E-12/13
   Εποπτεύουσα Αρχή της ΕΖΕΣ κατά Ισλανδίας
   (Παράβαση υποχρεώσεων από συμβαλλόμενο μέρος — Οδηγία 2009/111/ΕΚ — Παράλειψη εφαρμογής — Παράλειψη κοινοποίησης)
   (2015/C 49/07)
   Στην υπόθεση E-12/13, Εποπτεύουσα Αρχή της ΕΖΕΣ κατά Ισλανδίας – ΠΡΟΣΦΥΓΗ με αίτημα να αναγνωριστεί ότι η Ισλανδία, παραλείποντας να εφαρμόσει ορθώς το άρθρο 1 παράγραφοι 15 έως 18, 19 στοιχείο α), 21, 22 στοιχείο α), 23 έως 29, 36, 37, 39 έως 42 και το άρθρο 2 παράγραφοι 5 και 6 της πράξης που αναφέρεται στα σημεία 14, 16ε και 31 του παραρτήματος IX της συμφωνίας για τον Ευρωπαϊκό Οικονομικό Χώρο (οδηγία 2009/111/ΕΚ του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, όσον αφορά τράπεζες συνδεδεμένες με κεντρικούς οργανισμούς, ορισμένα στοιχεία των ιδίων κεφαλαίων, τα μεγάλα χρηματοδοτικά ανοίγματα, τις εποπτικές ρυθμίσεις και τη διαχείριση κρίσεων), όπως προσαρμόστηκε στη συμφωνία ΕΟΧ με το πρωτόκολλο 1 αυτής και παραλείποντας να κοινοποιήσει στην Αρχή το κείμενο των εν λόγω μέτρων, παρέβη τις υποχρεώσεις που υπέχει βάσει της εν λόγω πράξης και βάσει του άρθρου 7 της συμφωνίας ΕΟΧ, το Δικαστήριο, αποτελούμενο από τους Carl Baudenbacher, πρόεδρο και εισηγητή δικαστή, Per Christiansen και Páll Hreinsson, δικαστές, εξέδωσε απόφαση στις 11 Φεβρουαρίου 2014, το διατακτικό της οποίας έχει ως εξής:
   Το Δικαστήριο:
   
               1.
            
            
               Αναγνωρίζει ότι η Ισλανδία, παραλείποντας να εφαρμόσει ορθώς το άρθρο 1 παράγραφοι 15 έως 18, 19 στοιχείο α), 21, 22 στοιχείο α), 23 έως 28, 36, 37, 39 έως 42 και το άρθρο 2 παράγραφοι 5 και 6 της πράξης που αναφέρεται στα σημεία 14, 16ε και 31 του παραρτήματος IX της συμφωνίας για τον Ευρωπαϊκό Οικονομικό Χώρο (οδηγία 2009/111/ΕΚ του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, όσον αφορά τράπεζες συνδεδεμένες με κεντρικούς οργανισμούς, ορισμένα στοιχεία των ιδίων κεφαλαίων, τα μεγάλα χρηματοδοτικά ανοίγματα, τις εποπτικές ρυθμίσεις και τη διαχείριση κρίσεων), όπως προσαρμόστηκε στη συμφωνία ΕΟΧ με το πρωτόκολλο 1 αυτής, εντός της ταχθείσας προθεσμίας, και παραλείποντας να κοινοποιήσει στην Αρχή το κείμενο των εν λόγω μέτρων, παρέβη τις υποχρεώσεις που υπέχει βάσει της εν λόγω πράξης και βάσει του άρθρου 7 της συμφωνίας ΕΟΧ.
            
         
               2.
            
            
               Διατάσσει την Ισλανδία να καταβάλει τα δικαστικά έξοδα.